CELEX: C2004/094/66
Language: da
Date: 2004-04-17 00:00:00
Title: Sag C-101/04: Anmodning om præjudiciel afgørelse forelagt ved dom afsagt den 17. februar 2004 af Arbeidsrechtbank Gent i sagen Roger Noteboom mod Rijksdienst voor Pensioenen.

17.4.2004   
            
            
               DA
            
            
               Den Europæiske Unions Tidende
            
            
               C 94/29
            
         Anmodning om præjudiciel afgørelse forelagt ved dom afsagt den 17. februar 2004 af Arbeidsrechtbank Gent i sagen Roger Noteboom mod Rijksdienst voor Pensioenen.
   (Sag C-101/04)
   (2004/C 94/66)
   Ved dom afsagt den 17. februar 2004, indgået til Domstolens Justitskontor den 26. februar 2004,
   har Arbeidsrechtbank Gent i sagen Roger Noteboom mod Rijksdienst voor Pensioenen forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Er feriepenge i den forstand, hvori udtrykket er anvendt i artikel 22 i den kongelige anordning nr. 50 af 24. oktober 1967 og i artikel 56 i den kongelige anordning af 21. december 1967, omfattet af det materielle anvendelsesområde for forordning nr. 1408/71 (1), og nærmere bestemt af »ydelser ved alderdom« i den forstand, hvori udtrykket er anvendt i artikel 4, stk. 1, litra c), i forordning nr. 1408/71?
            
         
               2.
            
            
               Skal artikel 45, stk. 1 og stk. 6, i forordning nr. 1408/71 fortolkes således, at R.V.P., som den kompetente institution ved fastsættelsen at retten til feriepenge, skal tage hensyn til de forsikringsperioder, der er tilbagelagt i en anden medlemsstat?
            
         
               3.
            
            
               Såfremt det andet spørgsmål besvares benægtende, gælder bestemmelsen i artikel 71, stk. 1, litra a), nr. ii), i forordning nr. 1408/71 hvorefter ydelsen fastsættes efter lovgivningen i den medlemsstat, hvor grænsearbejderen er bosat, »som om de under deres seneste beskæftigelse havde været omfattet af denne lovgivning« da udelukkende for ydelser ved arbejdsløshed, eller finder den ligeledes anvendelse på andre ydelser, således navnlig feriepenge i den forstand, hvori udtrykket er anvendt i artikel 22 i den kongelige anordning nr. 50 af 24. oktober 1967 og i artikel 56 i den kongelige anordning af 21. december 1967?
            
         
      (1)  EFT 1971 II, s. 366.